Čudežna rastlina Ginseng

Veliko lepše je slišati, da za afrodiziak velja, denimo, čokolada, ki zagotavlja dvojni užitek: gurmanski in seksualni, ampak …

Že iz antičnih časov je kot spodbujevalec spolne sle znan ginseng. Bljak! Ja, če boste hoteli uživati, boste morali pred tem malce potrpeti.

Že v starodavni kitajski medicini so ga uporabljali za zdravljenje “starostne bolezni” – s tem mislijo na upad libida. Znanstveniki potrjujejo, da ginsengovi ekstrakti delujejo na podoben način kot viagra: pomagajo sprostiti stene žil, kar pripomore k temu, da v penis priteče več krvi. Če ne drugega, se boste bolje počutili, dobro počutje pa spodbuja željo po seksu.

via GIPHY

Zaradi stimulativnega učinka te rastline pa strokovnjaki opozarjajo, da ni dobro zaužiti velikih količin v kratkem času, tj. dlje od treh tednov. Prav tako ga ne priporočajo ljudem z visokim krvnim tlakom ali tistim, ki uživajo veliko kofeina.

Ginseng pa ne pomaga samo moškim pri njihovih erekcijah, temveč tudi ženskam. Raziskave so naredili na ženskah, ki imajo težave s spolnim življenjem zaradi jemanja antidepresivov. Ženskam, ki so zaužile to čudodelno rastlino, se je menda povečalo poželenje, izboljšali pa naj bi se tudi njihovi orgazmi.